референтно наименование като това на кредитните деривати, вписани от институцията и когато падежът на тази кредитна защита е равен или по-дълъг от падежа на продадената защита.
 За целите на отчитането на стойността в това поле, съответните референтни наименования се приемат за идентични, ако се отнасят до едно и също юридическо лице и ранг.
 Купената кредитна защита от обединение на референтни субекти се приема за идентична, ако защитата е икономически еквивалентна на купуване на защита отделно за всяко отделно наименование в обединението.
 Ако институцията купува кредитна защита за обединение на референтни наименования, то тази кредитна защита се приема за идентична, ако купената кредитна защита обхваща изцяло компонентите на обединението, за което е продадена кредитната защита. С други думи, компенсирането може единствено да бъде признато, когато обединението на референтни субекти и нивото на подчиненост в двете сделки са идентични.
 За всяко референтно наименование условната стойност на купената кредитна защита, която се вписва в това поле, не трябва да надвишава сумите, отчетени в {050; 8}.
 {060; 1}
 Финансови деривати: Отчетна балансова стойност
 Член 4, параграф 1, точка 77 от Регламента за капиталовите изисквания
 Счетоводната балансова стойност по приложимата счетоводна рамка на договорите, изброени в приложение II към Регламента за капиталовите изисквания, когато договорите са вписани в баланса като активи.
 {060; 2}
 Финансови деривати: Отчетна стойност, без да се отчита нетиране или друго редуциране на кредитния риск
 Член 4, параграф 1, точка 77 от Регламента за капиталовите изисквания
 Счетоводната балансова стойност по приложимата счетоводна рамка на договорите, изброени в приложение II към Регламента за капиталовите изисквания, където договорите са вписани като актив в баланса, без да се вземат предвид ефектите на пруденциално или счетоводно нетиране или редуциране на риска (т.е. счетоводната балансова стойност, коригиране спрямо ефектите на счетоводното нетиране или редуциране на риска).
 {060; 5}
 Финансови деривати — Метод на допълнителната пазарна оценка — без отчитане на нетиране или редуциране на кредитния риск
 Член 274 от Регламента за капиталовите изисквания
 В това поле се вписва потенциалната регулаторна бъдеща експозиция на договори, изброени в приложение II към Регламента за капиталовите изисквания, без да се взема предвид нетиране или редуциране на кредитния риск.
 {060; 7}
 Финансови деривати — Условна стойност
 В това поле се вписва условната стойност на договорите, изброени в приложение II към Регламента за капиталовите изисквания.
 {070; 1}
 Сделки за финансиране на ценни книжа, които са предмет на рамкови споразумения за нетиране: Отчетна балансова стойност
 Член 4, параграф 1, точка 77 и член 206 от Регламента за капиталовите изисквания
 Счетоводната балансова стойност на репо сделки, сделки по предоставяне или получаване в заем на ценни книжа или стоки, сделки с удължен сетълмент и маржин заемни сделки съгласно приложимата счетоводна рамка, които са предмет на рамково споразумение за нетиране, което попада в обхвата на член 206.
 Институциите не включват в това поле получени парични суми или обезпечение, предоставено на контрагент посредством горепосочените сделки и запазено в баланса (т.е. не са изпълнени счетоводните критерии за отписване). Вместо това институциите включват в това поле {090,1}.
 {070; 2}
 Сделки за финансиране на ценни книжа, които са предмет на рамкови